Bolesław Tołłoczko

Boleslav Toločko (1882 m. sausio 13 d. Svėdasuose, Rusijos imperija – 1954 m. lapkričio 26 d. Varšuvoje, Lenkijos Liaudies Respublika) – energetikas, dėstytojas, Varšuvos technikos universiteto profesorius. 

 Biografija 
Gimė 1882 m. sausio 13 d. Svėdasuose, Edvardo ir Marijos Korsakaitės šeimoje. 1900 m. baigė Lvovo mokyklą, 1900-1904 m. studijavo Lvovo politechnikos universitete, 1904-1905 m. Vienos technikos universitete. 1905-1910 m. dirbo inžinieriumi mašinų garo katilų gamyklose Kramatorske ir Jekaterinoslave. Nuo 1910 m. dirbo Sosnoveco W. Fitzner et K. Gamper mašinų gamykloje. Nuo 1918 m. tapo mokslų daktaru ir pradėjo dėstyti Varšuvos technikos universitete. 1921-1924 m. dirbo Varšuvos garvežių gamyklos inžinieriumi. 1929-1931 m. ir 1939-1945 m. buvo mechanikos fakulteto dekanas, 1936 m. tapo profesoriumi. 1945-1946 m. buvo Lodzės technikos universiteto mechanikos fakulteto direktorius. Parengė nemažai mokslinių publikacijų šiluminės inžinerijos ir garo katilų panaudojimo tematika. Mirė 1954 m. lapkričio 26 d. Varšuvoje, palaidotas Povonzkų kapinėse.

Darbai

 Ogólne uwagi o wyborze paleniska (1921)
 Kotły wysokoprężne (1930)
 Współczesne paleniska kotłowe (1932)
 Drogi rozwoju współczesnej budowy kotłów (1934)
 Rozwój budowy kotłów w ostatnim 60-leciu (1934)
 Urządzenia do odpopielania spalin kotłowych (1935)
 Obliczenia krążenia wody w kotłach opłomkowych (1937)
 Paleniska dla drewna (1938)

 Literatūra 

 Biogramy uczonych polskich, Część IV: Nauki techniczne, Wrocław 1988

Kategorija:Lenkijos inžinieriai
Kategorija:Energetikai
Kategorija:Inžinieriai mechanikai
Kategorija:Dėstytojai